Rheilffordd y TGM

300px|bawd|Trên yng ngorsaf TGM La Goulette

Rheilffordd drydan ysgafn yn Nhiwnisia yw Rheilffordd y TGM neu Ligne Tunis-Goulette-Marsa. Mae'n cysylltu'r brifddinas, Tiwnis, â thref La Marsa yn y gogledd. Am y rhan fwyaf o'i chwrs mae'r rheilffordd yn rhedeg o fewn chwarter milltir i lan Gwlff Tiwnis. Ei hyd yw tua 30 km ac mae'r siwrnai o'r naill ben i'r llall yn cymryd 45 munud.

Adeiladawyd y TGM gan y Ffrancod ar ddiwedd y 19g a dechrau'r 20g. Erbyn heddiw mae'n ddolen hollbwysig yn rhwydwaith cludiant Tiwnis Fwyaf gyda threnau'n rhedeg yn rheolaidd ddydd a nos (ac eithrio oriau mân y bore yn y gaeaf). Mae'n rheilffordd brysur iawn sy'n cludo miloedd bob dydd. Yn yr oriau brys mae trenau'n rhedeg bob deuddeg munud. 

Rhed y rheilffordd o'r orsaf TGM, wrth ymyl porthladd Tiwnis, i La Marsa yn y gogledd. Mae'n croesi Llyn Tiwnis ar forglawdd ac yna gamlas La Goulette i gyrraedd La Goulette ei hun, sy'n derminws fferi ac ymdrochfa poblogaidd. Rhwng La Goulette a La Marsa mae'n galw yn Carthage a rhan isaf Sidi Bou Saïd.

Gorsafoedd
Tunis Marine (TGM)
Le Bac
La Goulette Vieille
Goulette Neuve
Goulette Casino
Khéreddine
L'Aeroport
Le Kram
Carthage Salammbô
Carthage Byrsa
Carthage Dermech
Carthage Hannibal
Carthage Présidence
Sidi Bou Saïd
Sidi Dhrif
La Corniche
La Marsa

TGM
Categori:Talaith Tiwnis
Categori:Tiwnis